సంక్రాంతికి వస్తున్నాం

సంక్రాంతికి వస్తున్నాం అనేది 2025లో విడుదలైన తెలుగు సినిమా. దిల్‌రాజు సమర్పణలో శ్రీ వెంకటేశ్వర క్రియేషన్స్‌ బ్యానర్‌పై శిరీష్ నిర్మించిన ఈ సినిమాకు అనిల్ రావిపూడి దర్శకత్వం వహించాడు. వెంకటేశ్, మీనాక్షి చౌదరి, ఐశ్వర్య రాజేష్ ప్రధాన పాత్రల్లో నటించిన ఈ సినిమా టీజర్‌ను, ట్రైలర్‌ను విడుదల చేసి, సినిమాను ప్రపంచవ్యాప్తంగా 2025 జనవరి 14న థియేటర్‌లలో విడుదల చేశారు. సంక్రాంతికి వస్తున్నాం మార్చి 1 నుండి జీ5 ఓటీటీలో స్ట్రీమింగ్ ప్రారంభం కానుంది.


సంక్రాంతికి వస్తున్నాం సినిమా విడుదలై

న మూడు రోజుల్లోనే 100 కోట్ల క్లబ్ లో చేరి, 17 రోజులలోనే రూ.303 కోట్ల గ్రాస్‌ కలెక్షన్స్‌ను వాసులు చేసింది.
కథ
అమెరికాలో పెద్ద వ్యాపారవేత్త తెలుగువాయుడైన  స‌త్య ఆకెళ్ల (అవ‌స‌రాల శ్రీ‌నివాస్‌)తో సొంత రాష్ట్రంలో ఓ నాలుగైదు కంపెనీలు పెట్టించాలన్న ఆలోచనతో తెలంగాణ సీఎం కేశవ (నరేశ్‌) అతనిని హైదరాబాద్‌కు అతిధిగా ఆహ్వానించగా సత్యను ఒక గ్యాంగ్ కిడ్నాప్ చేస్తుంది. అతిథిగా వున్న స‌త్య కిడ్నాప్ విష‌యం బ‌య‌టికి తెలిస్తే ప్రభుత్వం పడిపోతుందన్న భయంతో ఓ రహస్య ఆపరేషన్‌ చేపట్టాలని నిర్ణయించుకొని ఓ ఎన్ కౌంటర్ విషయంలో సస్పెషన్‌కి గురైన మాజీ పోలీస్‌ అధికారి, ఎన్‌కౌంటర్‌ స్పెషలిస్ట్‌ యాదగిరి దామోదర రాజు అలియాస్‌ చిన్నరాజు (వెంకటేశ్‌)ను రంగంలోకి దించాలని అనుకోని ఈ భాద్యతను తన మాజీ గ‌ర్ల్‌ఫ్రెండ్ మీనాక్షి (మీనాక్షి చౌద‌రి)కి అప్పగిస్తారు. 

రాజు (వెంకటేశ్‌) భార్య భాగ్యంకి (ఐశ్వ‌ర్య రాజేష్‌) భ‌ర్త అంటే పిచ్చి ప్రేమ‌. పోలీస్‌ వ్యవస్థపై కోపంతో ఉద్యోగాన్ని వదిలేసిన రాజును ఈ ఆపరేషన్‌ కోసం మీనాక్షి ఎలా ఒప్పించింది? తన భర్త ప్రేమ విషయం తెలిసి ఆ ఆపరేషన్‌కు పంపించడానికి భాగ్యం (ఐశ్వర్య రాజేశ్‌) ఎలా ఒప్పుకొంది? ఆ తరువాత ఈ ఆపరేషన్‌లో ఎదురైన సవాళ్లేంటి? అనేదే మిగిలిన కథ.

నటీనటులు

  వెంకటేశ్ - మాజీ డీసీపీ యాదగరి దామోదర రాజు ఐపీఎస్ అలియాస్ వైడీ రాజు
  మీనాక్షి చౌదరి - మీనాక్షి "మీను" ఐపీఎస్ గా, రాజు మాజీ ప్రియురాలు
  ఐశ్వర్య రాజేష్- భాగ్యం, రాజు భార్య భాగ్యలక్ష్మిగా 
  ఉపేంద్ర లిమాయే - జైలర్ జార్జ్ ఆంటోనీగా
  సాయి కుమార్ - పి.సి.పి.మాణిక్యరావుగా
  సర్వదమన్ బెనర్జీ - యాదగిరి, స్కూల్ మాస్టర్
  నరేష్ -  కేశవ, ముఖ్యమంత్రి
  వీటీవీ గణేష్ - పార్టీ అధ్యక్షుడిగా
  పృథ్వీ రాజ్ - పంకజ్ పాండేగా 
 అనంత శ్రీరామ్ - ప్రేమ్ పాండేగా
  శ్రీనివాస్ అవసరాల -  సత్య ఆకెళ్ల, ప్రేమ్‌గా ద్విపాత్రాభినయం
  శ్రీనివాస రెడ్డి - కేశవ,  వైద్యుడిగా
 ఐరేని మురళీధర్ గౌడ్ - భాగ్యం తండ్రిగా 
 పమ్మి సాయి
 సాయి శ్రీనివాస్
 ఆనంద్ రాజ్
 మహేష్ బాలరాజ్
 ప్రదీప్ కబ్రా 
 వడ్లమాని శ్రీనివాస్
 చిట్టి బాబు
 మాస్టర్ రేవంత్ 
 శేషరీక్ రెజినాల్డ్
 ఆనంద్ రాజ్
 మహేష్ బాలరాజ్
 ఆనంద్ రామరాజు
 భీమ్స్ సిసిరోలియో "బ్లాక్ బస్టర్ పొంగల్" పాటలో
 అనిల్ రావిపూడి రాజు పొరుగువాడిగా (అతిధి పాత్ర)

 సాంకేతిక వర్గం 

 దర్శకుడు: అనిల్ రావిపూడి
 రచన: అనిల్ రావిపూడి 
 సంగీతం: భీమ్స్ సీశీరోలియో  
 గీత రచయితలు: భాస్కరభట్ల రవికుమార్, అనంత శ్రీరామ్, రామజోగయ్య శాస్త్రి, రఘురాం 
 నేపథ్య గానం: రమణ గోగుల, మధుప్రియ, ప్రణవి ఆచార్య, వెంకటేష్, రోహిణి సోరట్, శ్రీకృష్ణ, రేవతి మన్నవ, మాధవి రావూరి, సుధ, భీమ్స్ సిసిరోలియో 
 ఛాయా గ్రహణం: సమీర్ రెడ్డి 
 కూర్పు: తమ్మిరాజు 
 నిర్మాతలు:దిల్ రాజు, శిరీష్ 
 నిర్మాణ సంస్థ: శ్రీ వేంకటేశ్వర క్రియేషన్స్
 విడుదల:14:01:2025.

 పాటలు

మూలాలు

బయటి లింకులు

వర్గం:2025 తెలుగు సినిమాలు